Paul (film)

***Paul*** er en britisk/amerikansk science fiction-komedie fra 2011. Filmen er produsert av Nira Park, Tim Bevan og Eric Fellner, og regissert av Greg Mottola. *Paul* ble utgitt 10. juni 2011 i Norge. Filmen følger to sci-fi-nerder som legger ut på en pilegrimsferd til USAs kjerneområde for UFO-observasjoner. På veien støter de på et romvesen som tar dem med på en sprø reise som forandrer universet deres for alltid.

## Sammendrag
Graeme Willy og Clive Gollings er to britiske tegneserie-entusiaster og bestevenner som reiser til USA for å delta ved den årlige San Diego Comic-Con International, og for å kjøre en tur gjennom det sørvestlige USA for å besøke steder som er viktige for UFO-historien. Når de kjører på en avsidesliggende ørken-vei om natten, etter en anspent situasjon med noen rednecks i en restaurant, ser de en bil som kjører merkelig og som deretter krasjer. Vennene stopper for å undersøke, og tilby assistanse til sjåføren, som viser seg å hete Paul. Graeme samtykker i å gi Paul skyss, til tross for at Clive er skeptisk.

Senere ankommer FBI-agent Zoil til ulykkesstedet, og informerer sin overordnede "The Big Guy" om at han er på sporet av Paul. De sender også to nybegynnere fra FBI, Haggard og O'Reilly, for å hjelpe Zoil. Clive er paranoid over Pauls intensjoner. Senere slår de leir i en bobil-park som eies av to ekstremt religiøse: Den en-øyde Ruth Buggs og hennes far Moses. Dagen etter, når Ruth oppdager Paul, besvimer hun - og de tre ser ikke noe annet valg enn å ta henne med dem videre. I løpet av en krangel overbeviser Paul henne om å stille spørsmål ved hennes tro, og bruker sin helbredende kraft for å kurere Ruths blinde øye. De stopper ved en pub, og Ruth forsøker å kontakte faren sin - men Zoil avlytter samtalen.

Senere, ved en annen bobil-park, blir Ruth avhørt av Agent Zoil, men klarer å unnslippe. Haggard og O'Reilly har i mellomtiden oppdaget Paul. De konfronterer Zoil, som beordrer dem å reise hjem, men de insisterer på å fange et romvesen på egen hånd. Gjengen kommer hjem til en kvinne som heter Tara, som reddet Paul når han styrtet på jordkloden for 60 år siden og ved et uhell drepte hunden hennes. Men ingen trodde på historien hennes, og hun har tilbrakt livet sitt som paria.

Haggard, O'Reilly og Zoil fra FBI omringer hjemmet deres. De ødelegger huset hennes med O'Reilly fremdeles inne i huset. Haggard fortsetter å følge etter dem, men kjører over en klippe til sin død. Zoil beroliger sine overordnede om at han snart kommer til å ta Paul. Men sjefen hans er lei av å vente, og informerer Zoil om at de nylig har bestilt en militær respons for å ta seg av hele situasjonen. Men samtidig forsøker Paul, Graeme, Clive, Ruth og Tara å sende ut et signal til Pauls moderskip.

## Medvirkende
* Simon Pegg som Graeme Willy
* Nick Frost som Clive Gollings
* Seth Rogen som Pauls stemme
* Jason Bateman som agent Lorenzo Zoil
* Kristen Wiig som Ruth
* Bill Hader som Agent Haggard
* Gregg Turkington som Neil Hamburger
* Jane Lynch som Pat Stevenson
* Sigourney Weaver som «The Big Guy»
* Blythe Danner som Tara Walton
* Mia Stallard som unge Tara
* Joe Lo Truglio som O'Reilly
* John Carroll Lynch som Moses Buggs
* David Koechner som Gus
* Jesse Plemons som Jake
* Jeffrey Tambor som Adam Shadowchild
* Luke Jackson som Ford
* Paula Labaredas som prinsesse Leia
* Chris Bentley som Highway Patrolman (*ukredditert*)
* Justin Reed som Comic Con-gjest

## Referanser


## Eksterne lenker
* 
*